มีเพศสัมพันธ์กันในท่ายืนใส่ถุงยางตลอด ฝ่ายชายหลั่งแล้วแต่ยังทำต่อ แล้วหลังจากนั้นก็มีน้ำหยดลงบนพื้น ไม่ทราบว่าเป็นน้ำจากฝ่ายใดคะ หากเป็นอสุจิเป็นไปได้มั้ยที่จะเลอะช่องคลอดแล้วไหลเข้าสู่ช่องคลอดขณะยังมีเพศสัมพันธ์อยู่คะ ปกติเป็นคนที่ประจำเดือนมาไม่ปกติด้วย แล้วตอนนี้ประจำเดือนยังไม่มาเลยค่ะ จะเสี่ยงท้องมั้ยคะ
สวัสดีค่ะ จากกรณีดังกล่าวหากเป็นน้ำอสุจิที่ล้นออกมาข้างนอก ก็มีโอกาสจะเข้าสู่ช่องคลอด และทำให้เกิดการตั้งครรภ์ได้ถ้าอยู่ภายใน 72 ชั่วโมงหลังมีเพศสัมพันธ์ อาจมีข้อบ่งชี้ในการใช้ยาคุมฉุกเฉินถ้าเลยจากนั้นไปแล้ว แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะอ่านวิธีการใช้ถุงยางอนามัยเพิ่มเติม